Je Gauthiers chevaliers, sires de Choysuel fais savoir a tous cels que ces presentes lettresverront et orront que comme religiouses personnes labbes et li couvens de leglise de Morimont de lordre de cysteis de la dyocese de Lengres eussent en commentie un estagn a faire en territoire de lour grange de Fraucourt et pour ce ahussient besoin daucuns des heriteiges de mes hommes de Bouvrennes et de aucuns meuvans de mon fie, a savoir est que de mon grei et de ma velontei Demonges li Bourigneis et Plaisance sa femme ont baillie et delivrei aus dis religious un journaul de terre seant sus la haie dou cray. Item Gilos li clers et Aseline sa femme un journaul apres ensugant Je symons fils la Billiere et Jaquonte sa femme un journaul apres joignant audessus du Gilot li quels hommes et femmes sont mi hommes de notre Demoinne et justisauble en justice haute et basse de demourat en la ditte ville. Item Harbers li memgniens hoirs Heuguenin de Breuille et Perronne sa femme qui mueuvent de mon Fie ont baillie aus dis reiligious un journaul de lour heretaige joingnant joingnant au devant dit Symons li quel heritaige devient tut tierces es dis religious et tournent sus lou ru qui dessant de la dite grange de Froucourt et entre en dit estagn lesquels heritaiges li dit hommes et femmes ont baillie es dis religious a tenir et possider a tousjours paissiblemant pae leaul et par eschange pour de quel eschange il en ont baillé es dis hommes et femmes recompensation competant assise et assence en lours heritaiges de lour grange des Goutes dou quel eschange li dit hommes et femmes se sont tenu pour bien paie sis comme il lont cogneu par devant moi et ont premis per lour fois corporels donnees sus seintes evangiles de pourter leaul garantie aus dis religiousen contre tous jusques a droit des dis heriatiges et li dis religious aus dis hommes et femmes pourlaquel chose garantir es dis religious je et mi hoirs dsommes tenu de controindre les dis hommes femmes et lour hoirs se nous en estiens requis des dis religious et notre prie et requis li ditreligious hommes et femmes que cest dit eschange vousisse louer agreer et confermer comme sires Estje Gautiers sires de Choysuel dessus nommes pour lou remede des armes de mes antcessours demoi de ma femme et de mes hoirs et pour la favour que je ai aus dis religious et a lour eglise le diteschange et toutes les choses dessus escriptes ai vou lues consenties agraees esprovees et decerteinne sciance confermees prometans en bonne foi pour moi pour mes hoirs et pour messuccessours que je ne vanrei per moi ne per autre en privei ne en apert contre le dit eschange ne contre les choses dessus dittes mais les averei fermes et esgreaubles a tous jours. En temoignaige de laquel chose je ai mis mon seel en ces presentes lettres que furent faites lan de grace mil trois censquarante et un la vigile de la saint Andrier.
